Folketing
2006-05-09

Nu har jeg ikke sagt, at vi vil stemme for beslutningsforslaget. Jeg har sagt, at vi ville være med til at se på sagen, hvis der kunne laves en meget skarp afgræsning af, at det var de 400-500 personer, det drejede sig om, og hvis der kunne laves en afgrænsning, så starthjælpsmodtagere ikke blev omfattet af det her beslutningsforslag, for det var ikke det, der var hensigten med det. Og det var også det, jeg har forstået på hr. Thomas Adelskov. Så man kan stille et modspørgsmål til hr. Thomas Adelskov: Vil Socialdemokratiet være med til at lave de skarpe afgrænsninger, som Dansk Folkeparti ønsker? Så er vi klar til at se på sagen i udvalget. (Kort bemærkning).